Í vetur hefur safnast mikið af óskilamunum í skólanum . Því sem er merkt verður komið til skila til nemenda en ómerktum fatnaði hefur nú verið raðað á borð á list - og verkgreinagangi . Hjá Helgu ritara er líka talsvert magn af húslyklum , hjólalyklum , armbandsúrum og fleira smádóti t.d. frá öskudeginum . Við biðjum foreldra og nemendur um að koma við og vita hvort þeir kannist ekki við eitthvað af þessum fatnaði . Við ákváðum að gera þetta fyrr í ár en við erum vön og sjá hvort betur gangi að koma fatnaði til réttra eigenda . Þegar skóla lýkur í júní verður farið með allan óskilafatnað í safnkassa Rauða krossins .